Diari Oficial de la Generalitat Valenciana


Sumari del DOGV 9864, del 05-06-2024 (2024/5021)

Extracte de la convocatòria de les ajudes per a l'elaboració de treballs de fi de màster de caràcter investigador en màsters oficials de l'Escola Politècnica superior d'Elx en el marc del programa de doctorat en Tecnologies Industrials i de Telecomunicació, curs 2023/2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9864

Data del DOGV
:   05-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5021


Data del document
:   24-05-2024

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * Universitat Miguel Hernández d'Elx

Extracte de la convocatòria de les ajudes per a l'elaboració de treballs de fi de màster de caràcter investigador en màsters oficials de l'Escola Politècnica superior d'Elx en el marc del programa de doctorat en Tecnologies Industrials i de Telecomunicació, curs 2023/2024. [2024/5021]  
BDNS (identif.): 764189  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:   
https://www.infosubvenciones.es/bdnstrans/GE/es/convocatoria/764189  
http://www.pap.minhap.gob.es/bdnstrans  
  
Primer. Beneficiaris  
Estudiants que complisquen els requisits següents:  
- Estar matriculat en el curs acadèmic 2023/2024 en l'assignatura Treball de Fi de Màster d'un màster oficial impartit per l'Escola Politècnica Superior d'Elx.  
- Estar fent un treball fi de màster sota la supervisió com a director o codirector d'un professor promotor o col·laborador del programa de doctorat en Tecnologies Industrials i de Telecomunicació, o bé d'un professor que haja dirigit o codirigit, o que estiga dirigint o codirigint una tesi doctoral en aquest programa de doctorat, el qual actua com a proponent. Cadascun d'aquests professors solament pot actuar com a proponent, com a màxim, d'un estudiant de màster en la present convocatòria. L'incompliment d'aquest requisit implica la invalidació de totes les sol·licituds en les quals aquest professor haja actuat com a proponent.  
En cap cas poden obtindre la condició de beneficiari les persones o entitats en què concórrega alguna de les circumstàncies previstes en l'article 13.2 de la Llei 38/2003, general de subvencions.  
  
Segon. Objecte  
L'objecte de la present convocatòria és atorgar ajudes per a elaborar treballs fi de màster per als estudiants matriculats en estudis oficials de màster de l'Escola Politècnica Superior d'Elx de la Universitat Miguel Hernández que estiguen fent un treball fi de màster de caràcter investigador, durant el curs acadèmic 2023/2024, a fi de promoure'n la integració en grups d'investigació del programa de doctorat en Tecnologies Industrials i de Telecomunicació.  
  
  
Tercer. Bases reguladores  
https://boumh.umh.es/files/2024/05/RR\_01266\_2024.pdf  
  
Quart. Quantia  
La dotació màxima total per a aquesta convocatòria és de 5.000 €, repartits en 10 ajudes de 500 € cadascuna.  
  
Quint. Termini de presentació de sol·licituds  
El termini de presentació de sol·licituds és de quinze dies hàbils des de l'endemà de la publicació de l'extracte de la convocatòria en el Diari Oficial de la Generalitat Valenciana (DOGV).  
  
Sisé. Altres dades  
Amb la sol·licitud s'ha d'aportar la documentació següent:  
a) Justificant d'estar matriculat en el curs 2023/2024 en l'assignatura Treball de Fi de Màster dels estudis d'un màster oficial de l'Escola Politècnica Superior d'Elx.  
b) Expedient acadèmic dels estudis de grau que hagen permés al sol·licitant accedir als estudis oficials de màster objecte d'aquesta ajuda.  
  
c) Document validat pel director i, si és el cas, pel codirector del treball de fi de màster, en què es detalle:  
- La persona que dirigeix i, si és el cas, codirigeix aquest treball, en què la que actua en qualitat de proponent.  
- Una descripció d'aquest treball i de la seua relació amb les activitats d'investigació del programa de doctorat en Tecnologies Industrials i de Telecomunicació.  
- Una previsió justificada de les despeses que s'assumeixen per a elaborar el treball fi de màster en cas de ser concedida l'ajuda.  
El pagament de la subvenció s'efectua de manera anticipada, la qual cosa suposar lliurar fons amb caràcter previ a la justificació, com a finançament necessari per a poder dur a terme les actuacions inherents a la subvenció.  
  
Elx, 24 de maig de 2024.- El rector: Juan José Ruiz Martínez.